GiliGold/VAD_KnessetCorpus huggingface dataset:
<שרה סטרקובסקי שילון: וזה עוד דבר שעוצר אותך מלקיים ועדות קבלה, כי אם אתה לא יודע מה מספר הילדים בכיתה, וכל הארגונים, אנחנו התמרמרנו, ונכון, ב-14 ביולי שונתה התפוסה והועלתה התפוסה, ואז אפשר היה לפתוח את ועדות הקבלה.
<שרה סטרקובסקי שילון: כי אחרת, אם אתה לא יודע כמה ילדים יש לך בכיתה, אתה לא יכול לפתוח ועדת קבלה.
<שרה סטרקובסקי שילון: זו אחת הסיבות - - -
ישראל אייכלר: לפני שגברת גלית תתחיל לתת לנו פתרונות, את עונה?
<יערה שילה: אני יערה שילה מהקואליציה לחינוך מלידה.
<יערה שילה: יש אצלי הרבה פניות, אסור לי להגיד שמות מטעמי צנעת הפרט.
<יערה שילה: מה שקורה זה תופעה קשה, אני מקבלת המון טלפונים.
<יערה שילה: אני חייבת, קודם כל, לשבח את משרד הכלכלה - - - משרד הרווחה, שבאמת, במענה אני לפעמים כותבת לגלית באס.
<יערה שילה: אם.
<יערה שילה: אס.
<יערה שילה: והיא פותרת באס.
<יערה שילה: אס, אבל קודם כל, אמרתי לה, קשה לקבל את המשרד, אין מענים, צריך לאייש יותר את הטלפונים.
<יערה שילה: זה דבר אחד.
<יערה שילה: דבר שני, 77% מהילדים אין להם מסגרת.
<יערה שילה: אין.
ישראל אייכלר: 77%?
ישראל אייכלר: איך הגעת?
<יערה שילה: ל-77% מהילדים אין מסגרת מפוקחת ומוסדרת.
<יערה שילה: זה המספר היום.
<קריאה: - - - מסך הילדים בגילאי לידה עד שלוש.
<יערה שילה: כן, בגילאי לידה עד שלוש.
<יערה שילה: במגזר החרדי מתקבלים 10%, במגזר הערבי 2%.
<יערה שילה: זהו.
<יערה שילה: הקטע הקשה ביותר, ואני מזמינה את הרב לבוא לסייר איתי, שמי שיש לו כסף יש לו מסגרות פרטיות טובות, ומי שלא – פיראטיות מזעזעות.
<יערה שילה: אני מזמינה את הרב לבוא איתי.
<יערה שילה: אין לי ילדים בגיל הרך, אני עושה את כול בהתנדבות ומדם לבי.
<יערה שילה: אני מזמינה את הרב לבוא איתי פעם לראות איזה מקומות, שומו שמיים ותגל הארץ, מרתפים, חניות סגורות, דברים פשוט מזעזעים.
<יערה שילה: צריכים לקחת את כל הקונסטלציה הזאת של לידה עד שלוש, ולקחת עליה אחריות.
<יערה שילה: חיים כץ יודע, אני כבר מדברת עם חיים - - -
ישראל אייכלר: זאת אומרת, נשים פרטיות שעושות את זה לצורך הפרנסה כנראה.
<יערה שילה: אבל הרב, זה מחדל על גבול הפלילי, באמת.
ישראל אייכלר: טוב, אנחנו נדבר על זה.
ישראל אייכלר: את פנית אלינו בכתב בעניין הזה.
<יערה שילה: כן, אני אפנה עוד פעם.
ישראל אייכלר: תשלחי לנו פנייה, אנחנו נראה.
ישראל אייכלר: אני רוצה להגיע לפתרונות.
יעקב אשר: אני אחדד - - -
ישראל אייכלר: לא, אני לא יכול, יעקב, השעה שלוש.
יעקב אשר: אני רוצה לחדד לך בנקודה - - -
ישראל אייכלר: בבקשה, אבל בקצרה, במשפט.
יעקב אשר: כשאומרים, קשה לנו להרחיב את המעונות כדי שזה לא יהיה יותר מדי צפוף כי זה לא מספיק נקי ולא מספיק זה, אז מה קורה?
יעקב אשר: מה החלופה?
יעקב אשר: החלופה היא שהולכים למקומות כאלה.
ישראל אייכלר: משפט אחד ל"אמונה".
<ציפורת שימל: ממש בכמה מילים.
<ציפורת שימל: אנחנו אלה שמקבלים את ההורים, המצב הוא כל-כך קשה ולבנו הוא עם העניין הזה.
<ציפורת שימל: אני חייבת להגיד שיש מנהלות אצלנו שעדיים לא יודעות כמה ילדים יהיו במעון, ותשימו לב טוב למה אני אומרת את זה, כי המודדים עדיין לא החזירו תשובה ביחס לגודל המעונות.
<ציפורת שימל: הדבר הזה הוא דבר לא פשוט.
<ציפורת שימל: הרי הסיפור הוא גם סיפור של גודל הכיתות וברגע שמודדים עדיין לא החזירו תשובה, אין אפשרות לדעת מהו הגודל.
ישראל אייכלר: את יודעת כמה זה מרגיז לשמוע דבר כזה, כי יש בעיות אובייקטיביות, יש מחסור במקום, למשל.
ישראל אייכלר: מודד שעוד לא הגיע זה משהו מרושע.
ישראל אייכלר: שילך עכשיו, שילך מחר בבוקר, שילך בלילה.
ישראל אייכלר: מה מדובר, שמודד לא הגיע?
ישראל אייכלר: תסבירי.
<ציפורת שימל: אני חייבת להגיד שעצם הדיון שלנו כאן, ובאופן כללי על נושא ועדות הקבלה כעיקרון, הוא דבר שאנחנו כבר מאוד רגילים אליו, אבל אנחנו לא מכירים בית-ספר שבו ילד מגיע לכיתה א', ואומרים לו, סליחה, ילד חמוד, עכשיו נעשה ועדת קבלה ונראה, אם אתה מתקבל, אם אתה לא, באיזה בית-ספר מתקיימת בכלל סיטואציה כזאת?
<ציפורת שימל: רק שיהיה ברור, בוועדות הקבלה - - -
ישראל אייכלר: על זה בוכים ההורים - - -
<ציפורת שימל: פשוט חייבים להגיד משהו על הנושא הזה כי הכסף צבוע לצורך העניין - - -
יעקב אשר: סליחה, רגע.
יעקב אשר: סליחה, סליחה, סליחה.
יעקב אשר: לחבר כנסת מותר להפריע.
יעקב אשר: אבל זה לא הוגן להגיד את זה בעניין הזה, אני אגיד לך גם למה, כי ועדות הקבלה לא נעשות בכל החלטה.
יעקב אשר: רק במקומות שיש 200 מבקשים ו-150 מקומות.
יעקב אשר: איך את רוצה שיחליטו את זה?
<ציפורת שימל: והמצב הזה הוא מצב לא סביר כיוון שהיה כסף צבוע לצורך העניין הזה.
<ציפורת שימל: אנחנו ישבנו בכל-כך הרבה ישיבות - - -
ישראל אייכלר: אבל את לא חושבת שעכשיו חבל לי על הזמן שתסבירי לי משהו שכל אחד יודע בשעה שיש לי פה הורים שאני רוצה בשבילם פתרונות מפי גברת גלית יעקובוב?
<ציפורת שימל: אבל הנושא של בניית מעונות הוא לב העניין.
<ציפורת שימל: אני יודעת שזה נשמע רחוק - - -
ישראל אייכלר: לא, זה נשמע מאוד מובן מאליו.
<ציפורת שימל: אבל בניית המעונות הוא באמת-באמת לב-לבו של העניין, הוא באמת בסופו של דבר יביא - - -
ישראל אייכלר: את צודקת בכל מילה.
ישראל אייכלר: עכשיו אני רוצה תשובות, אחת-אחת, אם אפשר לפתור, אם את רוצה בנוכחות כולם או שאת רוצה אחר-כך.
<קריאה: אני רוצה אם אפשר, להעלות את הנושא העקרוני של המגבלה על מקומות של תינוקות ומשפחתונים, שבשביל זה באתי.
<גלית יעקובוב: אני רוצה להתייחס, קודם כל, לטענה שהיא טענה שאנחנו יודעים שהיא נכונה, הטענה של הקושי בלקבל מאתנו תשובות בזמן האחרון, שזה קושי שרק הלך והחמיר.
<גלית יעקובוב: חבר הכנסת הגדיר את זה קודם כשעת חירום.
<גלית יעקובוב: אנחנו הגדרנו את זה כשעת חירום פנימית אצלנו.
<גלית יעקובוב: אנחנו נמצאים במצב שבו אנחנו צריכים לתת בתקופת זמן מאוד-מאוד קצרה בזמן – היינו צריכים לתת בתקופה הזאת, גם את אישורי התפוסה, עד שפתרנו את הנושא הזה של הוראת השעה, ואז הנושא הזה נרגע.
<גלית יעקובוב: גם את הנושא של ועדות הקבלה, אני לא יודעת עד כמה אתן יודעות, אבל ועדות הקבלה זה משהו שהתקיים במשך תקופה מאוד ממושכת, היתה שם עבודה מסיבית מאוד שהיה צריך לבצע אותה, חוץ מהעבודה המשרדית הנלווית שהיינו צריכים לעשות עם כל מיני התקשרויות ושליחה, וכולי, המפקחות שלנו וכל כוח האדם של האגף ישב משהו כמו שלושה שבועות ברצף, כמעט יום-יום, ועשה ועדות קבלה מהבוקר עד הערב.
<גלית יעקובוב: ולכן בשעות האלה אני אישית נתתי אישור לא לענות לטלפונים, לא לענות לפקסים, לא לענות לשום בקשה, מהסיבה הפשוטה שאמרנו, ילדים והורים צריכים לקבל תשובות, זה קודם לכול, כי אף הורה לא יכול לחכות לי אחרי ה-1 בספטמבר.
<גלית יעקובוב: יש הרבה דברים שיכולים לחכות אחרי ה-1 בספטמבר, ועדות קבלה לא.
<גלית יעקובוב: ולכן נכנסנו למערך חירום.
<גלית יעקובוב: מערך חירום מקביל שעשינו באותה תקופה, כי זה מה שנקרא - - - עם מעט מאוד אנשים.
<גלית יעקובוב: זה מערך הסמלים.
<גלית יעקובוב: מערך הסמלים זה אומר לכמה מעונות אני יכולה לתת סמל בשנת הלימודים הבאה, כי כל סמל שאני נותנת זה עוד ילדים שיכולים להיכנס למערכת, וככל שאני נותנת את זה יותר מוקדם לפני ספטמבר, אני מצליחה לתת לעוד הורים שיהיו להם פתרונות בשנה הבאה.
<גלית יעקובוב: ולכן גם בנושא הזה - - - הלחץ.
<גלית יעקובוב: אני חייבת להגיד לכם שעשינו מערך, אני מזמינה אתכם לראות את המטריצה, איך המפקחות שלי, שזה בסופו של דבר, אותן מפקחות.
<גלית יעקובוב: יש לנו בסך-הכול באגף 16 מפקחות, כל האגף זה 50 איש בכל הארץ.
<גלית יעקובוב: אז איך המפקחות שסיימו ועדות קבלה הולכות ועושות באופן מידי בדיוק את מה שאתה דיברת עליו, את המעונות שרוצים שינוי ייעוד, הרחבת תפוסה, סמלים חדשים.
<גלית יעקובוב: היום התחלתי את הבוקר בביקור פיקוח באיזשהו מעון עם איזושהי מחלוקת לגבי תפוסה, ללכת לראות איך אפשר לאשר שם או לא לאשר שם.
<גלית יעקובוב: המפקחת שהיתה איתי המשיכה מירושלים לקרית-גת, ללכת לבדוק את אותם עניינים בדיוק.
<גלית יעקובוב: זאת אומרת, המערך של היכולת ללכת ולהביא כמה שיותר תפוסה וכמה שיותר אישורי קבלה לשנת הלימודים הקרובה הוא מערך מאוד-מאוד-מאוד לחוץ בזמן, הוא מערך מאוד קשה.
<גלית יעקובוב: התקופה הזאת של העררים זה גם כן תקופה שבה מבחינת ועדות הקבלה הם כאילו הסתיימו, ועדות הקבלה הסתיימו.
<גלית יעקובוב: אבל מי יושב על העררים?
<גלית יעקובוב: זה אותם אנשים בדיוק.
<גלית יעקובוב: זה אותם אנשים שיושבים על עררים והם צריכים לבדוק את הערר כמו שצריך, ולא סתם לעשות כאילו V וסיימנו.
<גלית יעקובוב: אנחנו עכשיו ברמה של גיוס מפקחים ומפקחות מצפון ודרום למרכז בירושלים, שם הבעיה היא הכי חמורה, שבאים האנשים במשך כמה שבועות, מגיעים לפחות יום-יומיים לירושלים ולתל-אביב כדי לנסות את כל התשובות.
<גלית יעקובוב: להגיד לכם שזה אמור לעניין מישהו – באמת, זה לא אמור לעניין כי אזרח צריך לקבל שירות.
<גלית יעקובוב: אנחנו מאוד מאמינים בזה.
<גלית יעקובוב: אבל בתקופה הזאת קיבלנו החלטה שכן, אין מה לעשות, השירות ירד טיפה, התשובות ירדו טיפה, אבל בסוף אנחנו נצליח בספטמבר להגיע עם יותר תשובות חיוביות, יותר סמלים, יותר פתרונות, ואז בספטמבר נתחיל לשקם את כל המערך של המענה הטלפוני שלנו - - -
<חיה גנט: אני יכולה להגיד משהו על זה?
<חיה גנט: הבאתם אותי למצב שאפילו לא ידעתי על מי מבין שני הילדים להגיש ערעור.
<גלית יעקובוב: אצלך היתה טעות שהיא כל-כך טכנית, אבל אני יכולה להבין - - -
<חיה גנט: התקשרתי, שאלתי, אף אחד לא נתן לנו תשובה.
<גלית יעקובוב: אני יודעת, אני יודעת.
<גלית יעקובוב: אבל גם כדי לבדוק את זה - - -
ישראל אייכלר: עכשיו מה עושים איתה?
<גלית יעקובוב: אצלה אין למעשה בעיה.
<גלית יעקובוב: התשובה שלה היא תשובה שבעזרת ה' - - -
ישראל אייכלר: היא יכולה ללכת הביתה עכשיו והילדים רשומים?
<גלית יעקובוב: כן, כי מה שהיה אצלה זה טעות בשם אל מול תעודת זהות.
<גלית יעקובוב: תעודת הזהות היתה תקינה, השם היה טעות, וזה שהתקבל זה הילד הממשיך, ובעזרת ה', לדעתי, גם הילד החדש גם כן מתקבל בתור אח ממשיך.
<גלית יעקובוב: אבל הטעות שפנית בשמה היא טעות שאמרת, הילד הממשיך לא התקבל והאח שלו כן התקבל.
<חיה גנט: נכון.
<גלית יעקובוב: היתה טעות בשם של הילד, תעודת הזהות היתה נכונה - - -
ישראל אייכלר: בסדר, זה קורה.
<קריאה: גלית, קרו לכם הרבה טעויות - - -
<גלית יעקובוב: בוודאי שיהיו הרבה טעויות - - -
ישראל אייכלר: לא משנה, בשנה הבאה אתם צריכים 32 מפקחות ולא 16.
<גלית יעקובוב: אני מבקשת מאה.
<גלית יעקובוב: אני לא צוחקת.
<גלית יעקובוב: אם רוצים שאני אעשה את העבודה שלי כמו שצריך, עם פיקוח באמת, צריך כוח אדם - - -
ישראל אייכלר: כל מה שסיפרת פה זה בלתי אפשרי - - -
<קריאה: יש לה 16 מפקחות על 2,000 ומשהו מעונות, הרב אייכלר.
<חיה גנט: היה רשום מספר זהות ואת השם של הגדול, אצל הגדול רשום שהוא לא התקבל.
<שלומית אבינח: טוב, עזבי, חיה, התקבלתם.
<גלית יעקובוב: הגדול שלך התקבל.
<גלית יעקובוב: ב-99.9% אומרת לך שגם השני התקבל.
<גלית יעקובוב: אתם תקבלו את התשובות באופן מסודר החל - - - אבל רציתי להגיד שאפילו טעות כזאת, שעכשיו אחרי שביררנו אותה אני יודעת להגיד, זו טעות טכנית, זה לוקח זמן לבדוק אותה.
<גלית יעקובוב: צריך ללכת להוציא את הפרוטוקול של הוועדה, לראות מה עשינו שם.
<גלית יעקובוב: זה שתי ועדות שונות - - -
יעקב אשר: אייכלר, בקיצור, אתה עוזר להם קצת במצוקת כוח-האדם שלהם.
<עדי יזהר: גלית, אם אפשר להגיד מה סדרי העדיפויות – נניח בתור אח ממשיך, אם אני באה חדשה למעון עם תינוקת - - -
ישראל אייכלר: את רוצה תשובה, נכון?
ישראל אייכלר: אני הולך אחד ארי השני ואני אגיע אלייך.
ישראל אייכלר: לא שכחנו אותך.
ישראל אייכלר: אף אחד לא יכול לשכוח את הדברים שלך פה.
ישראל אייכלר: הגברת וייסמן, מה קורה איתה?
<גלית יעקובוב: דבר ראשון, לגבי ערר למעון, לפי מה שרשום לנו - - -
<שרה וייסמן: לא אמרו לי שאפשר להגיש ערר, אז לא הגשתי.
<שרה וייסמן: אבל אני רוצה לדעת למה יש - - -
<גלית יעקובוב: אם את רוצה להגיש את הערר עכשיו ואת אומרת לא ידעתי, בואי תביאי לי את הערר, נדון בזה כערר ונבדוק את זה.
<שרה וייסמן: לא מספיק שאני משתתפת בישיבה?
<גלית יעקובוב: אין לי בעיה, אני מוכנה להתייחס לזה כערר.
<שלומית אבינח: אז בבקשה, הנה, את מערערת עכשיו.
ישראל אייכלר: תגישי את זה בכתב אחרי הדיון.
<שרה וייסמן: לא, אני מעדיפה לשלוח ילד למשפחתון כי לא ידעתי שיש פער של 300 שקל בשכר לימוד בין מעון למשפחתון.
ישראל אייכלר: אנחנו ועדה לפניות הציבור, זו המעלה שלנו.
ישראל אייכלר: אנחנו לא ועדת הכלכלה שעוסקת במקרו.
ישראל אייכלר: אנחנו עוסקים במיקרו.
<גלית יעקובוב: אני חייבת שתדעו שהשנה, אחרי שעשינו על זה תהליך למידה משנה שעברה, ניסינו לעשות הכול כדי שההורה ידע בדיוק את השלבים שהוא צריך לדעת ולעשות.
<גלית יעקובוב: בנוהל כתוב בצורה מפורשת מהם השלבים של הנוהל, בנוהל כתוב בצורה מאוד ברורה איך מגישים את הערר.
<גלית יעקובוב: אנחנו שלחנו הודעות במיילים ובאס.
<גלית יעקובוב: אם.
<גלית יעקובוב: אסים להורים כדי שהם ידעו, ניסינו בכל דרך אפשרית להביא לידיעת ההורים את היכולת שלהם לערער, גם דרך מנהלת המעון אבל גם בעצמנו.
<גלית יעקובוב: שלחנו הודעות אס.
<גלית יעקובוב: אסים ומיילים.
<גלית יעקובוב: הושבנו אנשים כדי לשלוח - - -
<עדי יזהר: אבל מתי, גלית?
<עדי יזהר: לפני שבוע?
<עדי יזהר: שלושה שבועות אחרי שמנהלת המעון פנתה אלינו ואמרה, תוך חמישה ימים צריך להמציא ערעור?
<עדי יזהר: אני רוצה לומר לך שאלמלא - - -
ישראל אייכלר: סליחה, אני באמצע העבודה.
ישראל אייכלר: אני מבקש לחכות.
<שלומית אבינח: הוא יגיע אלייך.
ישראל אייכלר: אני רוצה לדבר על אורטל זרגרי.
ישראל אייכלר: תאמיני לי שיש לה גם ילדה והיא גם באותה בעיה כמוך.
<שרה וייסמן: סליחה, רגע - - -
ישראל אייכלר: את, יש לך תשובה.
ישראל אייכלר: תגישי ערר.
<שרה וייסמן: אני לא מבינה איך זה שיש שני תינוקות מתוך חמישה שמשובצים ולא משבצים עוד תינוקות.
<גלית יעקובוב: תראי, על זה כבר ישבנו גם בוועדה פה וגם בוועדות - - - מבחינה פדגוגית ובטיחותית של תינוקות, אחרי שבדקנו את זה בדיקה מעמיקה, למרות שאמרנו שאנחנו מוכנים לבדוק את זה עוד פעם במהלך השנה, אנחנו לא יכולים לקחת את הסיכון שמטפלת אחת שנמצאת בביתה לבד עם יותר מאשר שני תינוקות.
<גלית יעקובוב: גם שני תינוקות זה סיכון מאוד-מאוד גדול.
<גלית יעקובוב: היא נמצאת שם לבד עם ח מישה ילדים, מתוכם שני תינוקות שצריכים האכלה, החתלה - - -
ישראל אייכלר: זה תאומים?
יעקב אשר: מתוך חמישה מותר שניים תינוקות, והשאר פעוטות.
ישראל אייכלר: זאת אומרת, זה היה בעיה כללית, לא בעיה שלה.
<קריאה: כן, זו בעיה כללית.
ישראל אייכלר: על בעיות כלליות נדבר בדיון הבא.
ישראל אייכלר: את תגישי את הערעור לגבי העניין שלך.
ישראל אייכלר: מה לגבי הגברת אורטל זרגרי?
<גלית יעקובוב: לגבי גברת זרגרי – מה שאנחנו בדקנו, מי שהתקבלו היו בקדימות לפניי.
<גלית יעקובוב: זאת אומרת, יש שם אנשים שיכול להיות שאם בודקים את ההכנסה לנפש שלהם, הם יותר ממך, אבל הם לפנייך מבחינת ילדים ממשיכים, לדוגמה.
<אורטל זרגרי: אוקיי, אז מה אני אמורה לעשות ב-1 בספטמבר כשאין לי מעון?
<גלית יעקובוב: כמו שהיא אמרה פה, זה לא יתכן שאנחנו ניתן תשובה רק למי שפנה.
<גלית יעקובוב: אנחנו ניתן גם למי שפונה.
<גלית יעקובוב: אבל גם למי שלא פונה, יש לנו במערכת - - -
<שלומית אבינח: גלית, הם הגיעו, וסליחה שאני מתערבת.
<שלומית אבינח: אני גם סיכמתי את זה עם חגי.
<גלית יעקובוב: לה אני עונה.
<גלית יעקובוב: אבל לי חשוב שגם כל היתר ידעו וגם שכל מי שישוב פה ידע להגיד את זה להורים, שיש לנו במערכת מה שנקרא: איתור מעון.
<גלית יעקובוב: ואז אם אתה, למשל, קיבלת תשובה שלילית באיזור שבו אתה גר, אתה יכול לנסות לאתר את המעון לפי איזור, לפי כתובת - - -
<אורטל זרגרי: אבל נרשמתי לשניים.
<גלית יעקובוב: אני יודעת.
<גלית יעקובוב: אני רק אומרת, נגיד שלא התקבלת בשניים ואת רוצה לדעת בתור הורה שלא פנה אליי, עכשיו את פנית, ננסה לאתר לך וניתן לך תשובה.
<גלית יעקובוב: אבל מי שלא פנה, יכול להיכנס לאתר שלנו ולנסות לאתר מעון באיזור המגורים שלו כדי לדעת לפנות אליהם - - -
<קריאה: אבל לא כבר מאוחר להירשם?
<קריאה: זה מעודכן נכון ל - - -
<גלית יעקובוב: זו המערכת הכי מעודכנת.
יעקב אשר: איך אפשר לדעת שאין תפוסה מלאה באותו מעון?
<גלית יעקובוב: להתקשר, להתקשר.
<קריאות: מתקשרים ולא עונים.
<קריאות: אין מענה, זו הבעיה.
<גלית יעקובוב: חבר'ה, זה לא אליי, זה לא אליי.
יעקב אשר: אה, למעון.
ישראל אייכלר: להתקשר למעון.
<אורטל זרגרי: אבל נרשמתי לשני מעונות ולא התקבלתי.
ישראל אייכלר: אז תתקשרי לעוד אחד, כך אני מבין.
<גלית יעקובוב: זה מה שאני אומרת, זה מה שיש לנו להציע - - -
<אורטל זרגרי: יש שישה מעונות בשכונה והכול מלא, קרית משה, גבעת שאול, הכול מלא.
<גלית יעקובוב: קרית משה, גבעת שאול – אלה המקומות שאני יכולה בוודאות להגיד לך - - -
<אורטל זרגרי: אז מה אני אמורה לעשות?
<אורטל זרגרי: לנסוע לצד השני של העיר עם תינוק בן תשעה חודשים?
<גלית יעקובוב: לך אני עונה את התשובה שאני הכי שונאת לענות בתקופה האחרונה – אין לי פתרון, אין לי יכולת כרגע לבנות עוד מעונות בתוך קרית משה או גבעת שאול - - -
ישראל אייכלר: יש לכם רכב?
<אורטל זרגרי: כן.
ישראל אייכלר: ובשכונה הסמוכה יש? - - -
<אורטל זרגרי: מה עם הר נוף?
<גלית יעקובוב: שוב, צריך ללכת לבדוק אחד-אחד.
<אורטל זרגרי: לא, אני יודעת שבהר נוף מלא.
<שלומית אבינח: אורטל, אחרי הישיבה אני אלווה אותך - - -
ישראל אייכלר: התשובה שלה – היא תאתר לך מקום איפה שיש כן מקום, ואז נראה.
<גלית יעקובוב: עד כמה שאפשר.
<גלית יעקובוב: צריך להבין שיש מקומות שבהם ברוך ה' - - -
<קריאה: מניסיון, כל המעונות מלאים.
<גלית יעקובוב: לא, לא כל המעונות.
<גלית יעקובוב: אנחנו כבר בדקנו, כבר ביצענו.
<גלית יעקובוב: אני כן אומרת לכם שבמקומות כמו ירושלים - - -
<קריאה: עכשיו אין למי לפנות, אין כלום - - -
<שלומית אבינח: בסדר, אנחנו פה, אחרי הישיבה, לא עכשיו.
ישראל אייכלר: היא פשוט תאתר לך מקומות ותגיד לך.
ישראל אייכלר: אם תראי שזה מדי רחוק, אז תנסי יותר קרוב.
ישראל אייכלר: אבל אם למשל פה מלא ובשכונה הסמוכה - - -
<אורטל זרגרי: אני עשיתי את זה כבר לבד - - -
<גלית יעקובוב: יש לי מעונות עם יותר מ-200 ילדים שנדחים - - -
<אורטל זרגרי: אז אני אומרת לך, בקרית משה 100 תינוקות נרשמו על 18 מקומות, מתוכם חמישה רווחה, שמונה אחים, נשאר לקבל חמישה ילדים.
<אורטל זרגרי: מה נשאר?
<אורטל זרגרי: שכונה כזו גדולה.
ישראל אייכלר: מה התשובה שכתבתם פה עליה, אח לילד ממשיך וילדים לפי צורכי הארגון?
ישראל אייכלר: זה עוזר לגברת הזו?
<גלית יעקובוב: לא, הם אלה שהתקבלו לפניה.
<אורטל זרגרי: יש לי שני ילדים גדולים שהיו.
<גלית יעקובוב: אלה הילדים שהתקבלו לפניה.
<גלית יעקובוב: הרעיון הפדגוגי של אח ממשיך, זה לא שהיה לי פעם מישהו במעון והוא יצא, אלא בגלל שאח ממשיך מקבל קדימות והוא מגיע למקום, אז מן הראוי שאימא שנוסעת לעבודה וצריכה לפזר ילדים, תפזר אותם באותו מקום.
<גלית יעקובוב: זה הרעיון בקדימות של אח ממשיך.
<גלית יעקובוב: אם הילד כבר המשיך לגן עירייה, הקדימות הזאת כבר לא קיימת.
ישראל אייכלר: את ניסית לבד לאתר ואין בכל האיזור?
<אורטל זרגרי: ניסיתי, כן.
<אורטל זרגרי: ניסיתי בסנהדריה.
<אורטל זרגרי: הקואליציה לחינוך מלידה גם ניסו לעזור לי.
<קריאה: אני גם ניסיתי ל עזור לה.
<קריאה: אין באיזור.
<אורטל זרגרי: ניסיתי בסנהדריה, ניסיתי במעון "בית יעקב", למעונות שאפילו לא מתאימים לי, אבל ניסיתי, אמרתי, אני אסע רחוק, אבל אין.
<גלית יעקובוב: יש מקומות שבהם, בוודאות אני אומרת לך, שכל המקומות באיזור שלך זה עם ועדות קבלה, וצריך ללכת למקומות קצת יותר רחוקים - - -
<אורטל זרגרי: נו, אז הנה, סנהדריה - - -
ישראל אייכלר: טוב, תיכף תשבו, תיקחו את מפת ירושלים, יש לכם ווייז, אם לא, אני אתן לכם ווייז, ונראה איפה אפשר להגיע.
ישראל אייכלר: הגברת עדי יזהר, נראה לי שזו הבעיה הכי קשה כי זה רמלה.
יעקב אשר: - - - להוסיף עוד ילד לכל כיתה - - -
ישראל אייכלר: הגברת גלית, עדי יזהר, מה עושים?
<גלית יעקובוב: עדי יזהר – גם אותה בדקנו, ומי שהתקבל לפניה זה אנשים שנמצאים בהכנסה לנפש - - -
ישראל אייכלר: אבל מה היא עושה?
<גלית יעקובוב: היא עושה בדיוק את אותו דבר כמו שעושה גברת זרגרי.
<גלית יעקובוב: מנסים לאתר לה מעון אחר.
ישראל אייכלר: יש ברמלה מקומות?
<גלית יעקובוב: דווקא ברמלה יש יותר סיכוי למצוא.
<עדי יזהר: המעון שמצאתי שגם אין מקום פ נוי, שאני הראשונה בתור, שוב, עד השעה ארבע מבחינתי זה כאילו אין מקום.
<עדי יזהר: ואני רוצה לומר לך גם, שכל התלאות האלה, בתור יחידנית, רוצי לעורך-דין, לשלם, לחתום, עניינים, בסופו של דבר, קחי את תלוש המשכורת שלי ותאמרי לי בו במקום: את לא מתקבלת.
<גלית יעקובוב: אני לא יכולה, כי זה ועדות שמתקיימות באופן יחסי.
<גלית יעקובוב: בשנה שעברה כשעשינו ועדות קבלה, היה מעון אחד שנדחה הורה עם 1,300 שקל הכנסה לנפש, ובמעון אחר התקבל עם 10,000 שקל הכנסה לנפש.
ישראל אייכלר: כי היה שם מקום?
<גלית יעקובוב: כי היה שם מקום.
ישראל אייכלר: אבל יש ברמלה מקומות?
ישראל אייכלר: אתם תשבו איתה ותאתרו לה מקום?
<גלית יעקובוב: ננסה.
<שלומית אבינח: גלית, מתי אתם תודיעו לאנשים את התשובות שלכם?
<שלומית אבינח: אני מבקשת שתגידי לפרוטוקול.
<גלית יעקובוב: אמרתי שהיום הוצאנו הודעה למנהלות ארגונים שהן יכולות להודיע לאנשים על מי שהתקבל, תחת ההערה שאומרת, תקשיבו, יש לנו עדיין עררים.
<גלית יעקובוב: העררים, אנחנו עושים כל מאמץ לסיים אותם, אני מקווה, עד אמצע שבוע הבא עם כל הניסיון להקדים את זה קדימה, כי היו מאות עררים.
<גלית יעקובוב: כמעט כל מי שלא התקבל מגיש ערר.
<גלית יעקובוב: שיהיה ברור, זה לא ברמה של 10% עררים או 20% עררים.
<גלית יעקובוב: זה בדרך-כלל 90% עררים ומעלה בכל ועדת קבלה.
<גלית יעקובוב: כל מי שלא מתקבל מגיש ערר.
<קריאה: עררים כבר סיימתם.
<גלית יעקובוב: לא, עררים לא סיימנו.
<גלית יעקובוב: עררים אנחנו מסיימים בעזרת ה' עד אמצע השבוע הבא.
<קריאה: אבל אנשים יכולים עוד להגיש ערר?
<גלית יעקובוב: עקרונית, מגישים עוד עררים כי הוועדות שהסתיימו בשבוע שעבר, עוד מגישים את העררים שלהן ויש גם עררים שעוד לא הספקנו לענות להם למרות - - -
יעקב אשר: מתי אפשר לקבל את התשובות הכלליות לגבי דברים?
<גלית יעקובוב: לגבי הנושא של הרחבות - - - אישורי שינוי ייעוד וכולי, בשלושת השבועות שהיו בהם ועדות קבלה, כל ביקורי הפיקוח הופקעו למעט מקרים מסכני-חיים.
<גלית יעקובוב: זאת אומרת, היו לנו מקרים של מנופים שנפלו לנו על מעונות, וכל מיני כאלה, אז עצרנו הכול ושלחנו ביקורי פיקוח.
<גלית יעקובוב: אבל כל ביקורי הפיקוח - - -, והחל מהיום ביקורי הפיקוח רצים בכל השטח כדי לעשות את מה שצריך.
יעקב אשר: זאת אומרת, יכול להיות שכמה מאות מקומות יאושרו בימים אלה.
<גלית יעקובוב: זה מה שאני אומרת, כרגע המאמץ הוא לאשר כמה שיותר אישורי שינוי ייעוד, אישורי הרחבות כיתות, אישורי סמלים חדשים וכולי.
<גלית יעקובוב: היום אני חתמתי על כמה סמלים חדשים שאמורים להיכנס כבר ב-1 בספטמבר.
<גלית יעקובוב: זאת אומרת, המאמץ מתנקז כרגע לשם.
<קריאה: מה זה, המודדים?
<גלית יעקובוב: ניסיתי להבין על מה מדובר כי אנחנו לא שולחים מודדים.
<אילנה דניאל: אני יכולה להגיד משהו.
<אילנה דניאל: אצלי יש מעון בירושלים, שילדים ממשיכים – למשל, הכיתה הזאת זה 22 ויש לי 25 ילדים ממשיכים.
<אילנה דניאל: אמרו, לא, את לא יכולה יותר מ-22.
<אילנה דניאל: שלושה שהם ממשיכים ילכו הביתה.
<אילנה דניאל: מצאתי פתרון להרחבת הכיתה, אמרתי, אני אשבור את המחסן, אני אשבור קיר, בכדי לא לשלוח.
<אילנה דניאל: אמרו, לא תקבלי אישור עד שאת לא מביאה לנו אישור ממודד שאחרי ביצוע העבודה, רק אז הילדים האלה ייכנסו.
<אילנה דניאל: נראה הגיוני?
<גלית יעקובוב: איזה מעון זה?
<אילנה דניאל: בית אלישבע.
<גלית יעקובוב: לא, את קיבלת אישור.
<אילנה דניאל: לא קיבלתי אישור עד הסוף.
ישראל אייכלר: הנה, את מקבלת תשובה.
<גלית יעקובוב: נורית טננבוים, היא קיבלה אישור מותנה בזה - - -
<אילנה דניאל: זה מותנה.
<גלית יעקובוב: אישור מותנה זה אומר שקיבלת אישור - - -
יעקב אשר: - - - זה מאות - - -
<גלית יעקובוב: לא, אבל מה שקרה שם, זה בדיוק מה שהתחייבנו גם לעשות.
<גלית יעקובוב: מה שביקש הארגון שלך לעשות זה לשבור קירות.
<גלית יעקובוב: לשבור קירות, אמרנו, אני לא צריכה אדריכל, אני לא צריכה כלום, אבל כששוברים קירות צריך להביא לאישור מהנדס שהמבנה נשאר יציב אחרי שבירת קירות כי זה לא קירות גבס.
<אילנה דניאל: הכול בסדר, אבל אני לא יכולה להודיע להורים האלה שהם התקבלו עד ה-1 בספטמבר.
ישראל אייכלר: השאלה היא מה עם המודד שאני מחפש?
<גלית יעקובוב: לא, זה לא מודד.
<ציפורת שימל: אני דיברתי על המודדים, אנחנו נעביר לך את - - -
יעקב אשר: אבל מודד את לוקחת, לא הם לוקחים.
יעקב אשר: את מעבירה דוח של מודד.
<ציפורת שימל: אני אומרת שהאישורים בסופו של דבר אצלם מבחינת הגודל של הכיתה ביחס למה שהמודד אומר.
<גלית יעקובוב: אבל יאושר לכם.
<גלית יעקובוב: אני לא מבינה, הרי אושר לכם לקלוט את תוספת הילדים לתחילת שנה בכפוף להתחייבות שלכם שתעמוד בכול.
יעקב אשר: התחלתם היום, נכון?
יעקב אשר: יש הגבלה של זמן, כל עוד שהם בחופשה?
יעקב אשר: אם הם בחופשה, יש בעיה עם זה?
<גלית יעקובוב: מבחינתנו, כל ביקורי הפיקוח - - -
יעקב אשר: יכולים להיות שבועיים-שלושה גם כן.
ישראל אייכלר: אם הם ישימו תורן.
<גלית יעקובוב: אם המעון שם תורן כי לנו יש את התורנים - - -
ישראל אייכלר: כן, אנחנו נבקש את זה.
<גלית יעקובוב: יש, יש.
<גלית יעקובוב: גם לביקורי פיקוח לפני מתן סמל, לא צריך שיהיו שם ילדים.
ישראל אייכלר: לא ילדים, שיהיה תורן מטעם - - -
<גלית יעקובוב: הארגון דואג לתורן תמיד.
<שרה סטרקובסקי שילון: לבד מזאת, אנחנו פותחים את כל הרשת שבוע לפני תום - - -
<גלית יעקובוב: לדעתי, נשאר לי על הקורסים למטפלות, וגם על - - -
<שלומית אבינח: גלית, אבל מה שחשוב עכשיו, בגלל שלא הייתם, חשוב להודיע לארגונים שאתם מגיעים בכך וכך.
<גלית יעקובוב: הם יודעים.
<גלית יעקובוב: כל הארגונים - - -
ישראל אייכלר: בסיכום אני אבקש שכל ארגון - - -
<קריאה: אנחנו מחכים לביקור הזה.
<שלומית אבינח: אתם מחכים, אבל אתה לא יודע מתי.
ישראל אייכלר: לא רק - - - גם להורים שיהיה תורן שיענה - - - אי אפשר לסגור מעונות לחודשיים ולהגיד להורים, לא תישנו בלילות עד - - -
<גלית יעקובוב: אנחנו סוגרים רק לשבועיים.
ישראל אייכלר: שבועיים.
<גלית יעקובוב: את המעונות שלנו סוגרים לשבועיים, מקסימום שלושה.
ישראל אייכלר: לגבי המשפחתונים?
<גלית יעקובוב: הקורסים למטפלות, כמו שהתחייבנו עשינו ישיבות בנושא של - - - השונות לגבי קורסים למטפלות.
<גלית יעקובוב: היתה ישיבה גדולה עם אגף להכשרה מקצועית.
<גלית יעקובוב: זה נושא שנמצא בדיון גם מול ראשי ארגונים וגם מולם.
<גלית יעקובוב: לגבי מטפלות משפחתונים – כרגע לא נראה פתרון אחר חוץ מאשר לבעלות ותק, זאת אומרת, מי שהיתה במעון והיה לה ניסיון למרות שהיא לא היתה בהכשרה, היא תעשה קורס יותר קצר מאשר מישהי שלא.
ישראל אייכלר: ומי שהיתה מורה?
<גלית יעקובוב: נתנו את האפשרות לגננות.
<גלית יעקובוב: עוד לא הגענו לדון במורות.
<גלית יעקובוב: לגננות יש קורסים קצרים.
ישראל אייכלר: אחיות בבתי-חולים?
<גלית יעקובוב: עוד לא הגענו לדון באחיות.
<גלית יעקובוב: זה יהיה חלק מהדיון.
ישראל אייכלר: זה יכול לפתור לכם המון בעיות של כוח אדם.
<גלית יעקובוב: לא, כרגע במשפחתונים הבעיה זה לא כוח אדם.
<גלית יעקובוב: במשפחתונים כרגע הבעיה שלי זה כסף לפתוח משפחתונים.
<גלית יעקובוב: ורק עוד השלמה אחת לגבי נוהל תקצוב הבינוי, שאנחנו מתחילים סוף-סוף לראות את הפירות בעמל של נוהל התקצוב הזה, כי אנחנו מתחילים לחתום על סמלים שהמקור שלהם בנוהל התקצוב וזה הולך ועולה.
<גלית יעקובוב: כבר יש לנו 20 מעונות שנבנו מנוהל התקצוב, ואנחנו רואים עוד 14 ממש בשלבי סיום.
ישראל אייכלר: לבנות מעונות?
<גלית יעקובוב: 20 כבר בנויים, ויש להם כבר סמלים לשנה הבאה, ועוד 14 אנחנו מקווים שנצליח לסיים איתם את כל הדברים - - -
יעקב אשר: והם עדיין לא שופצו, הם עדיין לא בליסט, נכון?
<גלית יעקובוב: הם לא בליסט, אבל לא בטוח שבמקומות של ועדות קבלה הם במקומות, בכל רחבי הארץ - - -
ישראל אייכלר: לא משנה, אבל יש עוד מקומות?
יעקב אשר: זה אומר שבפוטנציאל יש לך עוד כמה מאות - - -
ישראל אייכלר: ל-9,000 ילדים זה יעזור?
<משה סוויסה: - - - שכבר שיבצנו אותו במחיר מלא מההורים ואנחנו מחכים לסמל בשביל לתקצב אותם.
<משה סוויסה: ההורים מוכנים לשלם כל מחיר.